**Zmluva o výkone stavebného dozoru č. .../2022**

uzavretá podľa § 269 ods. 2 zákona č. 513/1991 Zb. Obchodného zákonníka v znení neskorších predpisov (ďalej len „Obchodný zákonník“)

**Článok I.**

#### **Zmluvné strany**

**Objednávateľ:**

Sídlo: Obec Slovenská Volová, Obecný úrad Slovenská Volová, Slovenská Volová 36, 067 22

Štatutárny orgán: Pavol Šimurda, starosta

IČO: 00323535

Telefón: +421 57 788 05 02

e-mail: [obec.slov.volova@centrum.sk](mailto:obec.slov.volova@centrum.sk)

Osoba oprávnená na rokovanie

vo veciach zmluvných: Pavol Šimurda, starosta

(ďalej len „*objednávateľ*“)

**Poskytovateľ:**

Názov:

Sídlo:

Zapísaný:

Štatutárny orgán:

Osoba oprávnená rokovať

vo veciach zmluvy:

IČO:

DIČ:

IČ DPH:

Bankové spojenie:

Číslo účtu: IBAN:

Tel./Fax číslo:

Mail:

(ďalej len „*poskytovateľ*“ alebo „stavebný dozor“)

**Článok II.**

**Predmet plnenia**

* 1. Poskytovateľ sa zaväzuje pre objednávateľa zabezpečiť výkon stavebného dozoru **v rámci stavby/projektu** **„ZLEPŠENIE PRÍSTUPU MRK PROSTREDNÍCTVOM** **VÝSTAVBY A REKONŠTRUKCIE MIESTNEJ INFRAŠTRUKTÚRY“ – STAVEBNÝ DOZOR**

Predmet zákazky bude financovaný z vlastných finančných prostriedkov a NFP, Operačný program Ľudské zdroje, kód výzvy: OPLZ-PO6-SC611-2021-2

* 1. Objednávateľ sa zaväzuje, že za vykonávanie kontrolnej činnosti uhradí stavebnému dozoru dohodnutú odmenu podľa tejto zmluvy a poskytne mu dojednané spolupôsobenie.

**Článok III.**

**Rozsah činností stavebného dozoru**

* 1. Rozsah výkonu stavebného dozoru zahŕňa najmä:

1. Vykonávanie stavebného dozoru v rozsahu ustanovenia § 46b zákona č. 50/1976 Zb. o územnom plánovaní a stavebnom poriadku (stavebný zákon).
2. Prevzatie a oboznámenie sa s podkladmi, na základe ktorých sa bude realizovať stavba, najmä s projektovou dokumentáciou stavby, s obsahom stavebného povolenia, s obsahom zmluvy o dielo.
3. Zabezpečenie protokolárneho odovzdania staveniska zhotoviteľovi stavby s určením odberných miest vody elektrickej energie, so zabezpečením vytýčenia všetkých nadzemných a podzemných vedení a inžinierskych sietí na stavenisku, ktoré určí a zabezpečí objednávateľ.
4. Sledovanie dodržiavania podmienok stavebného povolenia počas realizácie stavby.
5. Sledovanie prác - či sú vykonávané v súlade s platnými všeobecne záväznými právnymi predpismi, podmienkami zmluvy o dielo a projektovou dokumentáciou, sledovanie a kontrolovanie priebehu stavebných práv, kvality vykonaných prác, dodržiavanie technologických postupov prípravy a realizácie projektu s platnými normami, predpismi, technickou a projektovou dokumentáciou stavby.
6. Sledovanie a kontrola predpísaných a dohodnutých skúšok materiálov, konštrukcií, technológií a samotných prác, kontrola ich výsledkov a vyžadovanie predkladania dokladov, ktoré preukazujú ich kvalitu (atesty, protokoly, certifikáty, atď.).
7. Kontrola a sledovanie vecného obsahu a vedenia stavebného denníka v súlade s podmienkami uzavretej zmluvy o dielo so zhotoviteľom a platných noriem.
8. Zvolávanie kontrolných dní, účasť na kontrolných dňoch a vyhotovenie zápisov,
9. Bezodkladné informovanie objednávateľa o všetkých závažných okolnostiach, osobitné kontrolovanie tých časti stavby, ktoré budú pri ďalších prácach zakryté alebo sa stanú neprístupné.
10. Sledovanie dohodnutých čiastkových termínov stavby a kontrolovanie kvality a dodržiavania podmienok stavebného povolenia.
11. Kontrola čerpania nákladov, kontrola súpisov vykonaných prác a dodávok, ich vecnej a cenovej správnosti, kontrola súladu ich ocenenia s položkami uvedenými zmluve o dielo na zhotovenie stavby a ich predkladanie objednávateľovi.
12. V prípade požiadavky naviac prác definovanie rozsahu naviac prác a ich predloženie na odsúhlasenie objednávateľovi.
13. Spolupráca s pracovníkmi zhotoviteľa stavby pri vykonaní opatrení na odvrátenie alebo na obmedzenie škôd pri ohrození stavby živelnými udalosťami.
14. Príprava podkladov na odovzdanie a prevzatie realizovaných výkonov, účasť na jednaniach o prevzatí a odovzdaní stavby.
15. Účasť na kolaudačnom konaní a plnenie požiadaviek z kolaudačného konania, kontrola vypratania staveniska.

**Článok IV.**

**Práva a povinnosti**

* 1. Poskytovateľ predloží objednávateľovi v deň podpisu tejto zmluvy platné osvedčenie o odbornej spôsobilosti stavebného dozoru. Stavebný dozor je povinný pri poskytovaní služieb podľa tejto zmluvy rešpektovať a riadiť sa zákonmi a predpismi platnými v SR.
  2. Poskytovateľ je povinný postupovať pri plnení tejto Zmluvy s odbornou starostlivosťou. Činnosť, na ktorú sa zaviazal, je povinný uskutočňovať podľa pokynov objednávateľa (ktoré musia byť v súlade s platnými predpismi a normami) a v súlade s jeho záujmami, ktoré poskytovateľ pozná alebo musí poznať.
  3. Poskytovateľ sa zaväzuje vykonávať kontrolnú činnosť riadne a včas, v súlade s podmienkami ustanovenými v tejto zmluve a v súlade s platnou legislatívou.
  4. Pri vykonávaní stavebného dozoru je poskytovateľ povinný kontrolovať spôsob a postup uskutočňovania stavby tak, aby sa zaručila bezpečnosť a ochrana zdravia pri práci v súlade s nariadením vlády č. 396/2006 Z. z. o minimálnych bezpečnostných a zdravotných požiadavkách na stavenisko a súvisiacich predpisov.
  5. Pri vykonávaní kontrolnej činnosti je poskytovateľ povinný kontrolovať dodržiavanie projektovej dokumentácie, všeobecne záväzných právnych predpisov, technických noriem a dojednaní Zmluvy o dielo. Poskytovateľ sa bude riadiť východiskovými podkladmi objednávateľa a dohodami zmluvných strán. Poskytovateľ je oprávnený a povinný urobiť príslušné zápisy do protokolu o odovzdaní a prevzatí Stavby.
  6. Objednávateľ sa zaväzuje stavebnému dozoru poskytnúť všetky informácie alebo dokumenty dôležité pre plnenie zmluvy, ktoré má k dispozícii. Stavebný dozor je povinný tieto dokumenty stavebníkovi po ukončení platnosti tejto zmluvy alebo po ukončení obdobia realizácie zmluvy o dielo vrátiť, a to najneskôr do 15 dní.
  7. Objednávateľ je povinný v maximálnej možnej miere spolupracovať so stavebným dozorom a poskytovať mu informácie, ktoré si stavebný dozor môže v primeranej miere vyžiadať za účelom plnenia tejto zmluvy.
  8. Stavebnému dozoru bude objednávateľom poskytnutá nasledovná dokumentácia a materiály:
  9. Projektová dokumentácia stavby,
  10. Stavebné povolenie,
  11. Zmluva o dielo, uzavretá medzi objednávateľom a zhotoviteľom diela.
  12. Povinnosť prevziať tieto dokumenty v sídle stavebníka leží na strane stavebného dozoru. Stavebný dozor je povinný zaobchádzať so všetkými dokumentmi a informáciami, ktoré získa vo vzťahu k plneniu tejto zmluvy, ako s dôvernými a s výnimkou účelov plnenia tejto zmluvy nesmie zverejňovať žiadne ich časti bez predchádzajúceho písomného súhlasu stavebníka alebo zástupcu stavebníka po konzultácii so stavebníkom. V prípade vzniku rozporu vo vzťahu k potrebe zverejnenia informácií pre účely zmluvy bude rozhodujúce rozhodnutie objednávateľa.

**Článok V.**

**Cena a platobné podmienky**

* 1. Cena za výkon stavebného dozoru je stanovená v súlade so zákonom č. 18/1996 Z. z. o cenách v znení neskorších predpisov v sume:

***Cena celkom v Eur s DPH: ...€***

(slovom: ...... EUR)

5.2 Podkladom pre úhradu dohodnutej odmeny za výkon stavebného dozoru v rozsahu podľa článku 3 tejto zmluvy bude faktúra.

5.3 Faktúra bude splatná v lehote do 30 dní od jej doručenia. Za deň splatnosti sa považuje deň odpísania dlžnej sumy z účtu Objednávateľa v prospech účtu stavebného dozoru.

5.4 Faktúra musí obsahovať náležitosti daňového dokladu. Stavebný dozor je povinný na faktúre uviesť kód projektu.

5.5 V prípade, že faktúra nebude obsahovať tieto náležitosti, Objednávateľ má právo vrátiť ju v lehote splatnosti na doplnenie a prepracovanie stavebnému dozoru. Stavebný dozor túto faktúru podľa charakteru nedostatkov buď opraví, alebo vystaví novú faktúru. U tejto opravenej (novej) faktúry vyznačí novú lehotu splatnosti a doručí do podateľne.

5.6 Vrátením faktúry sa preruší splatnosť faktúry a nová splatnosť začne plynúť od doručenia novej faktúry.

5.7 Objednávateľ môže Zmluvu na výkon stavebného dozoru kedykoľvek čiastočne alebo v celom rozsahu vypovedať. Výpoveď nadobúda účinnosť doručením výpovede stavebnému dozoru. Za činnosť riadne uskutočnenú do účinnosti výpovede má stavebný dozor nárok na pomernú časť odplaty podľa počtu hodín preukázateľne vykonaného stavebného dozoru ku dňu vypovedania Zmluvy na výkon stavebného dozoru.

5.8 Zmluvné sankcie: a) v prípade, ak stavebný dozor pri vykonávaní kontrolnej činnosti poruší povinnosti ustanovené podľa článku 3 tejto zmluvy, má Objednávateľ právo na uplatnenie zmluvnej pokuty, a to až do výšky 10 % z odmeny, ktorá mu prináleží podľa bodu 5.1 za výkon kontrolnej činnosti. b) sankcie voči Objednávateľovi zo strany stavebného dozoru vo výške 0,05 % z maximálnej celkovej odmeny uvedenej v bode 5.2 tejto zmluvy, ak Objednávateľ neuhradí v termíne dohodnutú sumu podľa bodu 6.2 tohto článku, za každý deň omeškania.

**Článok VI.**

**Zmluvné pokuty**

* 1. V prípade omeškania s plnením povinností stavebného dozoru podľa tejto zmluvy si stavebník môže uplatniť u stavebného dozoru zmluvnú pokutu vo výške 0,05% z celkovej zmluvnej ceny za každý takýto aj začatý deň omeškania.
  2. V prípade, ak poskytovateľ pri vykonávaní kontrolnej činnosti poruší niektorú z povinností ustanovených v článku 3 a/alebo článku 4 tejto zmluvy, má objednávateľ právo na uplatnenie zmluvnej pokuty vo výške 100 EUR za každé jedno porušenie.
  3. Zaplatením zmluvnej pokuty nie je dotknutý nárok Objednávateľa na náhradu škody podľa článku VII tejto zmluvy, ktorá objednávateľovi v dôsledku porušenia povinnosti poskytovateľa vznikla.
  4. V prípade omeškania objednávateľa s úhradou faktúry si stavebný dozor môže uplatniť úrok z omeškania vo výške 0,05 % z fakturovanej čiastky za každý deň omeškania.

**Článok VII.**

**Zodpovednosť za vady a náhrada škody**

* 1. Poskytovateľ zodpovedá objednávateľovi za škodu spôsobenú pri plnení tejto zmluvy alebo v súvislosti s plnením tejto zmluvy, ak kontrolná činnosť nebola vykonávaná s odbornou starostlivosťou, riadne, alebo včas. Za škodu za považuje aj cena plnení, ktoré si objednávateľ zabezpečil u tretej osoby v prípade, ak bol poskytovateľ v omeškaní s plnením svojich povinností podľa tejto zmluvy, ako aj prípadné sankcie uložené objednávateľovi orgánmi verejnej správy v dôsledku vadného plnenia poskytovateľa.
  2. V prípade, ak v dôsledku porušenia povinnosti poskytovateľa podľa tejto zmluvy vzniknú objednávateľovi pri samotnej realizácií stavby ďalšie preukázateľné náklady na jej realizáciu, poskytovateľ je povinný tieto náklady objednávateľovi nahradiť.
  3. Poskytovateľ nezodpovedá za vady, ktoré boli spôsobené použitím podkladov prevzatých od objednávateľa a ani pri vynaložení odbornej starostlivosti nemohol zistiť ich nevhodnosť, prípadne na ich nevhodnosť objednávateľa upozornil a objednávateľ na ich použití trval.
  4. Poskytovateľ zodpovedá za škodu na veciach prevzatých od objednávateľa na výkon kontrolnej činnosti.

**Článok VIII.**

**Trvanie zmluvy**

* 1. Poskytovateľ sa zaväzuje vykonávať činnosť stavebného dozoru dojednanú podľa tejto zmluvy od prevzatia staveniska stavby zhotoviteľom až do odovzdania hotového diela zhotoviteľom a jeho prebratím objednávateľom.
  2. Táto Zmluva nadobúda platnosť dňom jej podpísania štatutárnymi orgánmi zmluvných strán a účinnosť dňom nasledujúcim po dni jej zverejnenia podľa § 47a ods. 1 zákona č.40/1964 Zb. Občianskeho zákonníka v znení neskorších predpisov v spojení s § 5a zákona č. 211/2000 Z. z. o slobodnom prístupe k informáciám a o zmene a doplnení niektorých zákonov (zákon o slobode informácií) v znení neskorších predpisov..

**Článok IX.**

**Osobitné dojednania vyplývajúce z povahy zdroja financovania z fondov**

**Európskeho spoločenstva**

* 1. Poskytovateľ je povinný strpieť výkon kontroly a poskytnúť súčinnosť pri výkone kontroly orgánu oprávnenému vykonávať kontrolu podľa § 6 a § 10 zákona č. 528/2008 o pomoci a podpore poskytovanej z fondov Európskeho spoločenstva v znení neskorších predpisov a podľa článku 59 a nasl. nariadenia Rady (ES) 1083/2006 resp. subjektom a osobám povereným oprávnenými orgánmi podľa § 6 a § 10 zákona č. 528/2008 a podľa článku 59 a nasl. nariadenia Rady (ES) 1083/2006 na výkon kontroly. Za strpenie výkonu kontroly a poskytnutie súčinnosti pri výkone kontroly neprináleží poskytovateľovi žiadna odmena, náhrada ani iné plnenie.
  2. Poskytovateľ je povinný predovšetkým oznámiť nákladovú štruktúru plnenia zákazky na základe požiadavky objednávateľa alebo oprávneného orgánu a nimi poverených subjektov a osôb, dodať podpornú dokumentáciu účtovného a iného charakteru za účelom doloženia požadovaných podkladov pre výkon kontroly podľa tohto bodu zmluvy. Za účelom preventívneho riešenia problémov spojených s preukazovaním realizácie tejto zákazky je oprávnený požadovať tieto podklady aj objednávateľ.
  3. Nestrpenie kontroly, neposkytnutie súčinnosti a nedodanie požadovaných podkladov zo strany poskytovateľa sa bude považovať za závažné porušenie tejto zmluvy.
  4. V prípade vzniku škody v dôsledku nestrpenia kontroly, neposkytnutia súčinnosti a nedodania požadovaných podkladov zo strany poskytovateľa, je povinný poskytovateľ túto škodu nahradiť v plnej miere. Povinnosť strpieť kontrolu sa ustanovuje po dobu upravenú vo všeobecne záväzných predpisoch pre implementáciu projektov zo štrukturálnych fondov EÚ.

Článok X.

**Záverečné ustanovenia**

* 1. Na riešenie sporov zmluvných strán sú určené príslušné súdy Slovenskej republiky.
  2. Od zmluvy možno odstúpiť v prípadoch, ktoré stanovuje zmluva a § 344 a nasl. Obchodného zákonníka. Poskytovateľovi prináleží náhrada iba za skutočne poskytnuté služby.
  3. Odstúpenie od zmluvy musí byť druhej zmluvnej strane oznámené písomne.
  4. Pokiaľ v tejto zmluve nebolo dohodnuté niečo iné, vzájomné vzťahy zmluvných strán sa riadia ustanoveniami Obchodného zákonníka a subsidiárne ustanoveniami Občianskeho zákonníka.
  5. Táto zmluva je vyhotovená v troch rovnopisoch, z ktorých poskytovateľ po jej podpísaní obdrží jedno vyhotovenie a objednávateľ dve vyhotovenia.
  6. Zmluvné strany vyhlasujú, že si túto zmluvu prečítali, jej obsahu porozumeli a súhlasia s ním, a že zmluvu uzatvárajú slobodne, vážne a bez nátlaku, na znak čoho pripájajú svoje podpisy:

V Slovenskej Volovej, dňa .................. V ................, dňa

Objednávateľ: Poskytovateľ:

..................................................... ...........................................................

Pavol Šimurda

Starosta obce